2004/117/EY: Komission päätös, tehty 19 päivänä tammikuuta 2004, päätösten 92/260/ETY, 93/197/ETY ja 97/10/EY muuttamisesta rekisteröityjen hevosten Etelä-Afrikasta Euroopan unioniin suuntautuvan tuonnin ja tilapäisen maahanpääsyn osalta (ETA:n kannalta merkityksellinen teksti) (tiedoksiannettu numerolla K(2004) 50)



Virallinen lehti nro L 036 , 07/02/2004 s. 0020 - 0033



Komission päätös, tehty 19 päivänä tammikuuta 2004, päätösten 92/260/ETY, 93/197/ETY ja 97/10/EY muuttamisesta rekisteröityjen hevosten Etelä-Afrikasta Euroopan unioniin suuntautuvan tuonnin ja tilapäisen maahanpääsyn osalta (tiedoksiannettu numerolla K(2004) 50) (ETA:n kannalta merkityksellinen teksti) (2004/117/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1) ja erityisesti sen 12 artiklan 2 kohdan, 13 artiklan 2 kohdan, 14, 15 ja 16 artiklan sekä 19 artiklan i alakohdan, sekä katsoo seuraavaa: (1) Komission päätöksessä 92/260/ETY(2) vahvistetaan rekisteröityjen hevosten tilapäisessä maahanpääsyssä sovellettavat eläinten terveyttä koskevat vaatimukset ja eläinlääkärintodistukset. (2) Komission päätöksessä 93/197/ETY(3) säädetään eläinten terveyttä koskevista vaatimuksista ja eläinlääkärintodistuksista rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa. (3) Neuvoston päätöksen 79/542/ETY sekä komission päätösten 92/160/ETY, 92/260/ETY ja 93/197/ETY muuttamisesta rekisteröityjen hevosten tilapäisen yhteisöön tuomisen ja tuonnin osalta Etelä-Afrikasta 12 päivänä joulukuuta 1996 tehdyn komission päätöksen 97/10/EY(4) liitteessä I säädetään lisätakeista, jotka koskevat Etelä-Afrikan aluejakoa rekisteröityjen hevosten tuonnissa Euroopan yhteisöön. (4) Näissä lisätakeissa kielletään rokottaminen afrikkalaista hevosruttoa vastaan afrikkalaisesta hevosrutosta vapaalla alueella. Näin ollen niiden rekisteröityjen hevosten rokotustilannetta, jotka ovat olleet yli 24 kuukauden ajan afrikkalaisesta hevosrutosta vapaalla alueella, ei enää voida taata nykyisten tuontiedellytysten mukaisesti. (5) Rekisteröityjen hevosten kuljettaminen hevosrutosta vapaalle alueelle on lisäksi tarpeen tehdä luvanvaraiseksi sellaisissa tapauksissa, joissa näitä hevosia ei ole rokotettu tai joissa rokotusta ei eläinlääketieteellisten syiden perusteella ole suoritettu kaikkien valmistajan antamien ohjeiden mukaisesti. (6) Ottaen huomioon eläinten terveystilanne Etelä-Afrikassa on rekisteröityjen hevosten yhteisöön tuomisen osalta maan aluejakoon sovellettavia lisätakuita tarpeen muuttaa, ja vastaavasti on muutettava näiden hevosten tuontiin sovellettavia eläinten terveysvaatimuksia ja eläinlääkärintodistuksia. (7) Päätökset 92/260/ETY, 93/197/ETY ja 97/10/EY olisi tämän vuoksi muutettava vastaavasti. (8) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/260/ETY liitteessä II oleva eläinten terveystodistus F tämän päätöksen liitteellä I. 2 artikla Korvataan päätöksen 93/197/ETY liitteessä II oleva eläinten terveystodistus F tämän päätöksen liitteellä II. 3 artikla Muutetaan päätöksen 97/10/EY liite I tämän päätöksen liitteen III mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä tammikuuta 2004. Komission puolesta David Byrne Komission jäsen (1) EYVL L 224, 18.8.1990, s. 42, direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 130, 15.5.1992, s. 67, päätös sellaisena kuin se on viimeksi muutettuna päätöksellä 2003/541/EY (EUVL L 185, 24.7.2003, s. 41). (3) EYVL L 86, 6.4.1993, s. 16, päätös sellaisena kuin se on viimeksi muutettuna päätöksellä 2003/541/EY. (4) EYVL L 3, 7.1.1997, s. 9, päätös sellaisena kuin se on viimeksi muutettuna päätöksellä 2003/541/EY. LIITE I >PIC FILE= "L_2004036FI.002202.TIF"> >PIC FILE= "L_2004036FI.002301.TIF"> >PIC FILE= "L_2004036FI.002401.TIF"> >PIC FILE= "L_2004036FI.002501.TIF"> >PIC FILE= "L_2004036FI.002601.TIF"> >PIC FILE= "L_2004036FI.002701.TIF"> LIITE II >PIC FILE= "L_2004036FI.002802.TIF"> >PIC FILE= "L_2004036FI.002901.TIF"> >PIC FILE= "L_2004036FI.003001.TIF"> >PIC FILE= "L_2004036FI.003101.TIF"> >PIC FILE= "L_2004036FI.003201.TIF"> LIITE III Muutetaan päätöksen 97/10/EY liite I seuraavasti: 1) Korvataan 5.5.1.4 kohta seuraavasti: "5.5.1.4. Todistuksessa on ilmoitettava, että hevonen - on tutkittu kliinisesti 48 tunnin kuluessa lähettämisestä eikä siinä ole ilmennyt kliinisiä merkkejä sairaudesta, eikä - se ole (vahvistettujen tietojen mukaisesti) viimeksi kuluneiden 15 päivän aikana ollut kosketuksissa muiden hevoseläinten kanssa, joilla on tarttuva sairaus, eikä - se ole peräisin alueelta, jossa on voimassa olevia hevosten tartuntatauteihin liittyviä eläinlääkinnällisiä rajoituksia, tai tilalta, jolle on määrätty eläinlääkinnällisiä rajoituksia, eikä - se ole peräisin tilalta, jossa on viimeksi kuluneiden 60 päivän aikana todettu afrikkalaista hevosruttoa, ja - jos hevonen on peräisin tilalta, joka on valvontavyöhykkeen ulkopuolisella alueella, i) eläinlääkäri on rokottanut sen afrikkalaista hevosruttoa vastaan rekisteröidyllä monitehoisella afrikkalaisen hevosruton rokotteella valmistajan ohjeiden mukaisesti vähintään 60 päivää ja enintään 24 kuukautta ennen vapaalle alueelle tuloa; tai ii) hevonen on tuotu sellaisen maan alueelta tai direktiivin 90/426/ETY 13 artiklan 2 kohdan mukaisesti alueisiin jaetun maan sellaiselta alueelta, joka EY:n lainsäädännön mukaisesti katsotaan afrikkalaisesta hevosrutosta vapaaksi, ja se on tuotu ilmarahtina tartuntaa levittäviltä hyönteisiltä suojatuissa olosuhteissa Johannesburgin lentokentältä afrikkalaisesta hevosrutosta vapaalle alueelle." 2) Lisätään seuraava alakohta kohtaan 5.5.1: "5.5.1.5. Poikkeuksena 5.5.1.4 kohdan viidennen luetelmakohdan säännöksiin toimivaltaiset viranomaiset voivat vievän maan kansallisessa tai alueellisessa lainsäädännössä määritellyissä poikkeuksellisissa tapauksissa erikseen sallia rekisteröidyn hevosen kuljettamisen tartunta-alueelta, suoja-alueelta tai valvontavyöhykkeeltä seuraavin ehdoin: - hevonen kuljetetaan suoraan tätä varten hyväksytylle karanteeniasemalle, joka on taudista vapaalla alueella, - kuljetus tehdään tartuntaa levittäviltä hyönteisiltä suojatuissa olosuhteissa ja siinä otetaan huomioon riskejä lievittävät tekijät, kuten tartuntaa levittäviltä hyönteisiltä vapaa vuoden- tai vuorokaudenaika, hyönteiskarkotteiden käyttö, eläimen suojaaminen sekä koneellinen ilmanvaihto kuljetusvälineessä, - hevonen eristetään tartuntaa levittäviltä hyönteisiltä suojatulle karanteeniasemalle vähintään 40 päiväksi, - eristyskauden aikana hevoselle tehdään direktiivin 90/426/ETY liitteen D mukaisesti afrikkalaisen hevosruton testi kaksi kertaa verinäytteistä, jotka on otettu 21-30 päivän välein ja joista jälkimmäinen on otettu 10 päivän kuluessa karanteeniasemalta pääsystä, joko negatiivisin tuloksin, jos hevosta ei ole rokotettu, tai ilman vasta-ainetason kohoamista, jos hevonen oli aiemmin rokotettu."